Óscar Romero (jalgpallur)

Óscar David Romero Villamayor (sündinud 4. juulil 1992 Fernando de la Moras) on Paraguay jalgpallur, kes mängib ründava poolkaitsjana Brasiilia kõrgliigaklubis Botafogo ja Paraguay jalgpallikoondises.

Ta alustas klubikarjääri Paraguay klubis Cerro Porteño, debüteerides Paraguay kõrgliigas 2011. aastal.

2015. aasta jaanuaris liitus ta Argentina kõrgliigaklubiga Racing Club.

2017. aastal sõlmis ta lepingu Hiina kõrgliigaklubiga Shanghai Shenhua, kuid 2017. aastal mängis ta laenul Hispaania kõrgliigaklubis Deportivo Alavés.

Aastatel 2019–2021 mängis ta Argentina kõrgliigaklubis San Lorenzo. 2022. aasta veebruaris sõlmis ta kaheaastase lepingu samasse liigasse kuuluva Boca Juniorsiga.https://www.transfermarkt.com/oscar-romero/profil/spieler/217886 (vaadatud 2.6.2022)

2023. aasta augustis sõlmis ta lepingu Türgi kõrgliigaklubiga Pendikspor. 2024. aasta märtsis sõlmis ta kuni aasta lõpuni kehtiva lepingu Botafogoga."Com a camisa 70 do Botafogo, Óscar Romero é apresentado: "10 vezes Garrincha"". ge.globo.com. 28.3.2024. Vaadatud 20.4.2024

Paraguay jalgpallikoondises debüteeris Romero 14. augustil 2013 sõprusmängus Saksamaa vastu. Koondisekarjääri esimese värava lõi ta 29. mail 2014 sõprusmängus Kameruni vastu.https://www.national-football-teams.com/player/53281/Oscar_Romero.html (vaadatud 2.6.2022) Alates 2015. aastast on ta kuulunud Paraguay koondisse neljal Copa América turniiril.

Tema kaksikvend Ángel Romero on samuti jalgpallur.

 Saavutused 
Boca Juniors
Argentina Primera División: 2022
Copa de la Liga Profesional: 2022
Supercopa Argentina: 2022

 Viited 

Kategooria:Paraguay jalgpallurid
Kategooria:Deportivo Alavési mängijad
Kategooria:Boca Juniorsi mängijad
Kategooria:Botafogo de Futebol e Regatase mängijad
Kategooria:Argentina Primera Divisióni mängijad
Kategooria:La Liga mängijad
Kategooria:Süper Ligi mängijad
Kategooria:Campeonato Brasileiro Série A mängijad
Kategooria:Sündinud 1992